joelniklaus/EU_Wikipedias huggingface dataset:
Χαμένοι άγγελοι

Το Χαμένοι άγγελοι είναι μια ελληνική δραματική ταινία του 1948. Τη σκηνοθεσία την υπογράφει ο Νίκος Τσιφόρος, ο οποίος έγραψε και το σενάριο. Η ταινία είναι μία συμπαραγωγή της Φίνος Φιλμ με τη Τζέλλα Φιλμ. Πρωταγωνιστούν οι Χρήστος Τσαγανέας και Σμαρούλα Γιούλη.

Πλοκή 
Ο Χρήστος Τεράκης είναι πλούσιος Έλληνας από την Αλεξάνδρεια που ήρθε στην Ελλάδα για να συνεχίσει την εγκληματική του καριέρα. Είναι έμπορος ναρκωτικών και ζητάει ένα ανύποπτο θύμα για να μεταφέρει τα βαποράκια του. Ο Λουκάς, μάγκας του υπόκοσμου με βεβαρημένο ποινικό, θα του συστήσει την θετή θυγατέρα του, την Έλλη. Η Έλλη πιάνει δουλειά στον Τεράκη με την προϋπόθεση άκρης εχεμύθειας περί των επαγγελματικών μυστικών, ενώ για τα μάτια του κόσμου προτίθεται να προσποιείται ότι βοηθάει την υπηρέτρια. Ο πατριός της από απληστία εκβιάζει τον Τεράκη να του δίνει όλο και μεγαλύτερο χαρτζιλίκι για να παίζει χαρτιά. Μπροστά στα μάτια της Έλλης ο μεθυσμένος Λουκάς λόγο πάνω στο λόγο θα επιτεθεί με στιλέτο στον Τεράκη, ο οποίος αμυνόμενος θα τον σκοτώσει με έναν χαρτοκόπτη. Η αστυνομία θα ρίξει τα βάρη στην Έλλη, η οποία θα χάσει τα λογικά της και θα κατηγορηθεί για φόνο. Τελικά ο Τεράκης μαθαίνει ότι η Έλλη είναι κόρη του και οι τύψεις του θα τον αναγκάσουν να μεταμελήσει ειλικρινά για όλες του τις αμαρτίες και να ομολογήσει τον φόνο μπροστά στο δικαστήριο αθωώνοντας την Έλλη.

Διανομή 

 Χρήστος Τσαγανέας - Χρήστος Τεράκης
 Σμαρούλα Γιούλη - Έλλη
 Ειρήνη Παπά - Λιάνα
 Άννα Χριστοφορίδου - Φανή
 Μίμης Φωτόπουλος - Λουκάς Μανόπουλος
 Νίκος Καζής - Ανδρέας
 Περικλής Χριστοφορίδης - Μιχάλης
 Θόδωρος Μορίδης - εισαγγελέας
 Βαγγέλης Πρωτοπαππάς - ανακριτής

Παραγωγή 
Η ταινία ήταν από τις πρώτες και μεγαλύτερες εμπορικές επιτυχίες της Φίνος Φιλμ. Στο έργο αυτό πρωτοεμφανίστηκαν οι Ειρήνη Παπά, Θόδωρος Μορίδης, Κίμων Δημόπουλος, Ανδρέας Παντόπουλος και Τάκης Καραβασίλης, ενώ ήταν η δεύτερη εμφάνιση της Σμαρούλας Γιούλη. Για την Ειρήνη Παπά όμως είναι η πρώτη κινηματογραφική εμφάνιση. 

Ο Μανώλης Χιώτης εμφανίζεται να παίζει το τρίχορδο μπουζούκι του συνοδευόμενος από λαϊκή ορχήστρα και ερμηνεύει το τραγούδι «Εσύ ’σαι η αιτία που υποφέρω» χωρίς τη Μαίρη Λίντα με την οποία έγινε γνωστό. 

Η ταινία προβλήθηκε για πρώτη φορά στις κινηματογραφικές αίθουσες στις 22 Δεκεμβρίου 1948. Κόβοντας 107.508 εισιτήρια, κατατάχθηκε στην 1η θέση ανάμεσα σε 8 ταινίες της ίδιας σεζόν.  Κυκλοφόρησε και με τη μορφή ντιβιντί στις 4 Απριλίου 2010.

Παραπομπές

Εξωτερικοί σύνδεσμοι 
 Χαμένοι άγγελοι στη Φίνος Φιλμ

Ταινίες του 1948
Ελληνικές ταινίες
Ελληνόφωνες ταινίες
Ελληνικές ασπρόμαυρες ταινίες
Ελληνικές δραματικές ταινίες
Ταινίες σε σκηνοθεσία Νίκου Τσιφόρου
Σενάρια του Νίκου Τσιφόρου
Ταινίες γυρισμένες στην Ελλάδα
Ταινίες παραγωγής Φίνος Φιλμ
Ταινίες συσχετιζόμενες με ναρκωτικά
Σχεσιακή κβαντική μηχανική

Η Σχεσιακή κβαντική μηχανική είναι μια ερμηνεία της κβαντομηχανικής που αντιμετωπίζει την κατάσταση ενός κβαντικού συστήματος ως εξαρτώμενη από τον παρατηρητή, δηλαδή, η κατάσταση είναι η σχέση μεταξύ του παρατηρητή και του συστήματος. Η ερμηνεία αυτή οριοθετήθηκε για πρώτη φορά από τον Carlo Rovelli το 1994, και έκτοτε έχει επεκταθεί από πολλούς θεωρητικούς. Είναι εμπνευσμένη από την βασική ιδέα που υπάρχει στην ειδική θεωρία της σχετικότητας, ότι οι λεπτομέρειες μιας παρατήρησης εξαρτώνται από το πλαίσιο αναφοράς του παρατηρητή, και χρησιμοποιεί μερικές ιδέες από τον Wheeler για την κβαντική πληροφορία.

Επομένως, το φυσικό περιεχόμενο της θεωρίας δεν έχει να κάνει με τα αντικείμενα τα ίδια, αλλά με τις μεταξύ τους σχέσεις. Όπως το θέτει ο Rovelli: "Η Κβαντική μηχανική είναι μια θεωρία για τη φυσική περιγραφή των φυσικών συστημάτων σε σχέση με άλλα συστήματα, και αυτό είναι μια πλήρης περιγραφή του κόσμου".

Πηγές
Ευθύμης Φιλίππου

Ο Ευθύμης Φιλίππου (18 Ιανουαρίου 1977) είναι Έλληνας συγγραφέας και σεναριογράφος. Έχει ασχοληθεί με την διαφήμιση, το θέατρο και τη λογοτεχνία, αλλά είναι κυρίως γνωστός για τη συνεργασία του με τον Γιώργο Λάνθιμο στις ταινίες Κυνόδοντας (2009), Ο Αστακός (2015) και Ο θάνατος του ιερού ελαφιού (2017).

Καριέρα 
Ο Ευθύμης Φιλίππου γεννήθηκε το 1977 στην Αθήνα.

Το 2009 ο Φιλίππου έγραψε το σενάριο της ταινίας Κυνόδοντας, μαζί με τον σκηνοθέτη Γιώργο Λάνθιμο. Η ταινία απέσπασε το βραβείο Ένα Κάποιο Βλέμμα στο Διεθνές Φεστιβάλ Κινηματογράφου Καννών και διεκδίκησε το Όσκαρ Καλύτερης Ξενόγλωσσης Ταινίας. Στα Βραβεία Ελληνικής Ακαδημίας Κινηματογράφου, ο Φιλίππου μοιράστηκε το Βραβείο Σεναρίου μαζί με τον Λάνθιμο.

Η ταινία Άλπεις (2010), το σενάριο της οποίας συνυπέγραψε ο Φιλίππου και ο Λάνθιμος, τιμήθηκε με το Premio Osella Σεναρίου στο Διεθνές Φεστιβάλ Κινηματογράφου Βενετίας. Μάλιστα, ο Φιλίππου έπαιξε έναν μικρό ρόλο σε αυτή.

Ο Φιλίππου συνεργάστηκε εκ νέου με τον Λάνθιμο στον Αστακό (2015), που αποτέλεσε το αγγλόφωνο ντεμπούτο τους. Ως συνσεναριογράφος απέσπασε το Βραβείο Σεναρίου στα Βραβεία Ευρωπαϊκού Κινηματογράφου και το Καλύτερου Σεναρίου της Ένωσης Κριτικών Κινηματογράφου του Λος Άντζελες. Επιπλέον, ήταν συνυποψήφιος για το Βραβείο Καλύτερης Ταινίας της Ευρωπαϊκής Ακαδημίας Κινηματογράφου, Βραβείο BAFTA Καλύτερης Βρετανικής Ταινίας και Όσκαρ Καλύτερου Πρωτότυπου Σεναρίου. Το 2015 ο Φιλίππου έγραψε επίσης, από κοινού με την Αθηνά Ραχήλ Τσαγγάρη το σενάριο της ταινίας Chevalier, για την οποία τιμήθηκαν με το κέρδισαν το Βραβείο Σεναρίου στα Βραβεία Ελληνικής Ακαδημίας Κινηματογράφου.

Η επόμενη συνεργασία του Φιλίππου με τον Λάνθιμο ήρθε στο σενάριο της ταινίας Ο θάνατος του ιερού ελαφιού (2017). Για άλλη μία φορά, η ταινία έλαβε καλές κριτικές και χάρισε στους σεναριογράφους το Βραβείο Σεναρίου του Φεστιβάλ Καννών.

Το 2018 ο Φιλίππου και ο Μπάμπης Μακρίδης έγραψαν το σενάριο της ταινίας Οίκτος. Αν και δεν έλαβε διεθνή προβολή, η ταινία ήταν υποψηφία για το Βραβείο Σεναρίου στα Βραβεία Ελληνικής Ακαδημίας Κινηματογράφου. 

Ο Φιλίππου έχει γράψει αρκετά βιβλία. Μεταξύ αυτών είναι το μυθιστόρημα Κάποιος μιλάει μόνος του κρατώντας ένα ποτήρι γάλα (2009), που έχει μεταφερθεί δύο φορές στο θέατρο, και το Δημήτρη (2014), μια βιογραφία του Δημήτρη Μητροπάνου. Στις 29 Νοεμβρίου 2019 ανέβηκε από το Εθνικό Θέατρο, σε σκηνοθεσία της Αργυρώς Χιώτη, το θεατρικό του Φιλίππου Νερό της Κολωνίας.

Εργογραφία 

 Κάποιος μιλάει μόνος του κρατώντας ένα ποτήρι γάλα (2009)
 Σκηνές (2011)
 Αίματα (2014)
 Δημήτρη (2014)
 Όταν, όταν. (2017)

Φιλμογραφία

Παραπομπές

Εξωτερικοί σύνδεσμοι 
 Ευθύμης Φιλίππου, επίσημος ιστότοπος
Ευθύμης Φιλίππου στην IMDb

Έλληνες συγγραφείς
Έλληνες σεναριογράφοι
Έλληνες θεατρικοί συγγραφείς
Καφές με την Ελένη

Καφές με την Ελένη ήταν ο τίτλος ελληνικής ψυχαγωγικής τηλεοπτικής εκπομπής με παρουσιάστρια την Ελένη Μενεγάκη, που προβλήθηκε από το 2005 μέχρι το 2011 από τον τηλεοπτικό σταθμό Alpha TV. Η προβολή της εκπομπής γινόταν στην πρωινή ζώνη του σταθμού.

Η εκπομπή έκανε πρεμιέρα στις 19 Σεπτεμβρίου του 2005 ενώ προβλήθηκε για τελευταία φορά την 1η Ιουλίου του 2011, μετά από έξι σεζόν προβολής.

Το καλοκαίρι του 2011, οι ιθύνοντες του τηλεοπτικό σταθμού Alpha αποφάσισαν να δημιουργήσουν μία νέα εκπομπή με την Ελένη Μενεγάκη που θα μεταδιδόταν στην μεσημεριανή ζώνη. Τελικά από τον Οκτώβριο του 2011 ξεκίνησε η προβολή της εκπομπής «Ελένη», που φέρει αρκετά ίδια στοιχεία με την προηγούμενη εκπομπή της παρουσιάστριας.

Ιστορικό 
Το καλοκαίρι του 2005 η Ελένη Μενεγάκη, που προηγουμένως παρουσίαζε την εκπομπή «Πρωινός καφές» για 10 τηλεοπτικές σεζόν στον ANT1, πήρε μεταγραφή για την πρωινή ψυχαγωγική ζώνη 10:00-13:00 στον τηλεοπτικό σταθμό Alpha TV. Η μεταγραφή αυτή απασχόλησε τα ΜΜΕ για αρκετό καιρό, καθώς το πρόσωπο της παρουσιάστριας είχε συνδεθεί με την πρωινή ζώνη του ANT1. Η νέα εκπομπή που δημιουργήθηκε έφερε τον τίτλο Καφές με την Ελένη και σημείωσε εξαιρετικές επιδόσεις σε εμπορικότητα ενώ υπήρξε ιδιαίτερα δημοφιλής στους νέους. Η θεματολογία της περιελάμβανε κλασσικές στήλες πρωινού μαγκαζίνο, όπως αστρολογία, μαγειρική, κινηματογραφική κριτική, χρηστικές συμβουλές κ.α. Κύριο συστατικό επιτυχίας της εκπομπής αποτελούσε η ίδια η παρουσιάστρια.

Περιεχόμενο

Προβολή 
Η εκπομπή προβλήθηκε συνολικά για έξι τηλεοπτικές σεζόν από το ίδιο κανάλι. Η διάρκεια κάθε επεισόδιο ήταν 180 λεπτά, ενώ η ώρα προβολής ήταν σταθερή όλα τα χρόνια από τις 10:00 το πρωί μέχρι τη 13:00 το μεσημέρι. Εκτος μια που ήταν μέχρι τη 12:00 το μεσημερι

Συντελεστές  
Βασικοί συντελεστές της εκπομπής ήταν οι: Θοδωρής Κουτσογιαννόπουλος (κινηματογράφος), Γρηγόρης Γκουντάρας (δημοσιογραφική επιμέλεια), Ελένη Γελαλή (αρχισυνταξία). Η Ελένη Μενεγάκη εκτός από την παρουσίαση είχε και την γενική επιμέλεια της εκπομπής. Τη στήλη της αστρολογίας έχουν παρουσιάσει η Βίκυ Παγιατάκη (2005-2006), η Μπέλλα Κυδωνάκη (2006-2007) και η Άση Μπήλιου (2007-2011). Από την στήλη της μαγειρικής αναδείχθηκε τηλεοπτικά η γνωστή σεφ, Αργυρώ Μπαρμπαρήγου.

Παραπομπές 

Τηλεοπτικές εκπομπές
Ελληνικές τηλεοπτικές εκπομπές
Ελληνικές ψυχαγωγικές τηλεοπτικές εκπομπές
Γιάννης Γκέσιος

Ο Γιάννης Γκέσιος, γεννημένος στις 3 Αυγούστου 1988 στην Έδεσσα , είναι Έλληνας ποδοσφαιριστής που αγωνίζεται ως επιθετικός. Ανήκει στον Αλμωπό Αριδαίας και αγωνίζεται στο επαγγελματικό πρωτάθλημα της Φούτμπολ Λιγκ.

Έχει 20 συμμετοχές και 4 τέρματα στο πρωτάθλημα της Α΄ Εθνικής κατηγορίας (Σούπερ Λιγκ 1) με τις φανέλες των Άρη Θεσσαλονίκης και Α.Ο. Κέρκυρα.

Καριέρα 
Ο Γιάννης Γκέσιος ξεκίνησε το ποδόσφαιρο από τον Μέγα Αλέξανδρο Άρνισσας, την ομάδα του χωριού του και στη συνέχεια πήγε στην Ελπίδα Έδεσσας. Πέρασε από όλες τις μικτές της Ε.Π.Σ. Πέλλας και στην συνέχεια μετακινήθηκε στον Εδεσσαϊκό, από τον οποίο κέρδισε με τις εμφανίσεις του την κλήση στην Εθνική Παίδων και κίνησε το ενδιαφέρον του Άρη, που τον απέκτησε και τον ενέταξε στην Β ομάδα. Το καλοκαίρι του 2007 προωθήθηκε στην πρώτη ομάδα του Άρη. 

Το 2008 μεταγράφηκε στον ΠΑΟΝΕ. Στην συνέχεια, το καλοκαίρι του 2009 τον απέκτησε ο Α.Σ. Ρόδος, που τον παραχώρησε τον Ιανουάριο του 2010 δανεικό στον Γ.Α.Σ. Βέροια, με την οποία κέρδισε την άνοδο στην Β' Εθνική. Επέστρεψε στην ομάδα της Ρόδου και τον Ιανουάριο του 2011 μεταγράφηκε στην Αναγέννηση Επανομής, με τη φανέλα της οποίας για δεύτερη συνεχόμενη χρονιά κέρδισε την άνοδο στην Β΄ Εθνική, όπου την επόμενη χρονιά είχε εξαιρετικές εμφανίσεις και σημείωσε 11 τέρματα. Το καλοκαίρι του 2012 πήρε μεταγραφή στον Άρη Θεσσαλονίκης, αποτελώντας την πρώτη μεταγραφή των κιτρίνων. Τον Ιανουάριο του 2013 μεταγράφηκε στον Α.Ο. Κέρκυρα και το καλοκαίρι του ίδιου έτους πήρε μεταγραφή στον Ολυμπιακό Βόλου, από τον οποίο έμεινε ελεύθερος τον Δεκέμβριο. 

Τον Ιανουάριο του 2014 μεταγράφηκε στον Αιγινιακό και το καλοκαίρι του ίδιου έτους πήρε μεταγραφή στον Απόλλωνα Καλαμαριάς. Τον Δεκέμβριο του ίδιου έτους αποχώρησε από την ομάδα της Καλαμαριάς και ακολούθως πήρε μεταγραφή στον Πανελευσινιακό. Το καλοκαίρι του 2015 μεταγράφηκε στον Α.Ο. Χανιά και στη συνέχεια, το καλοκαίρι του 2016 πήρε μεταγραφή στον Αγροτικό Αστέρα Ευόσμου. Επόμενος σταθμός στην καριέρα του ήταν η Παναχαϊκή, στην οποία μεταγράφηκε το καλοκαίρι του 2017 και αγωνίστηκε μέχρι τον Δεκέμβριο όποτε και έμεινε ελεύθερος, έχοντας σημειώσει 3 συμμετοχές στο πρωτάθλημα της Φούτμπολ Λιγκ με την ομάδα της Πάτρας.

Ακολούθως μεταγράφηκε στον Εθνικό Πειραιώς, με τον οποίο κατέκτησε το πρωτάθλημα του 6ου ομίλου της Γ΄ Εθνικής. Το καλοκαίρι του 2018 μεταγράφηκε στην Θύελλα Σαρακηνών, με την οποία αγωνίστηκε 2 χρόνια, κατακτώντας το πρωτάθλημα Α1 Ε.Π.Σ. Πέλλας και την άνοδο στην Γ΄ Εθνική, σημειώνοντας συνολικά 33 τέρματα. Το καλοκαίρι του 2020 πήρε μεταγραφή στον Αλμωπό Αριδαίας.

Παραπομπές 

Έλληνες ποδοσφαιριστές
Ποδοσφαιριστές Άρη Θεσσαλονίκης
Ποδοσφαιριστές Α.Σ. Ρόδου
Ποδοσφαιριστές Π.Α.Ε. Βέροιας
Επιθετικοί ποδοσφαιριστές
Ποδοσφαιριστές Α.Ο. Κέρκυρας
Ποδοσφαιριστές Ολυμπιακού Βόλου
Ποδοσφαιριστές Γ.Α.Σ. Αιγινιακού
Ποδοσφαιριστές Απόλλων Καλαμαριάς
Ποδοσφαιριστές Πανελευσινιακού
Ποδοσφαιριστές Α.Ο. Χανιά
Ποδοσφαιριστές Αγροτικού Αστέρα Ευόσμου Π.Μ.Α.Σ.
Ποδοσφαιριστές Παναχαϊκής
Ποδοσφαιριστές Εθνικού Πειραιώς
Ποδοσφαιριστές Γ΄ Εθνικής Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Ελλάδας Κ17
Γιαλούσα

Η Γιαλούσα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

Πληθυσμός 
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

Διοικητική διαίρεση

Η Γιαλούσα, για διοικητικούς σκοπούς, χωρίζεται στις εξής 2 συνοικίες:
Αρχάγγελος
Καλαμιά

Πρόσωπα 
Στη Γιαλούσα γεννήθηκε το 1943 ο ηθοποιός Αντώνης Κατσαρής.

Παραπομπές

Πηγές 

Κοινότητες της Επαρχίας Αμμοχώστου
Καρχαρίας προσκυνητής

Ο καρχαρίας προσκυνητής (επιστημονική ονομασία Cetorhinus maximus - Κητόρινος ο μέγιστος), γνωστός και ως παπάς ή σαπουνάς, είναι το δεύτερο μεγαλύτερο ζωντανό ψάρι, μετά τον φαλαινοκαρχαρία, με μήκος μέχρι 12 μέτρα και βάρος 19 τόνους, αν και σπάνια ξεπερνά τα 8 μέτρα μήκος και τους 5 τόνους βάρος. Βρίσκεται σε όλες τις εύκρατες θάλασσες του κόσμου και είναι μεταναστευτικό είδος. Κινείται αργά και γενικά φιλτράρει το νερό και έχει ανατομικές προσαρμογές για να τρέφεται φιλτράροντας, όπως ένα πολύ διευρυμένο στόμα και πολύ ανεπτυγμένες βραγχιακές άκανθες. Το σχήμα του ρύγχους του είναι κωνικό και οι σχισμές των βραγχίων επεκτείνονται γύρω από την κορυφή και το κάτω μέρος του κεφαλιού του. Οι βραγχιακές άκανθες είναι σκοτεινές και μοιάζουν τριχωτές και χρησιμοποιούνται για να πιάσουν πλαγκτόν καθώς το νερό φιλτράρεται μέσα από το στόμα και πάνω από τα βράγχια. Ο καρχαρίας προσκυνητής έχει συνήθως γκρίζο-καφέ χρώμα και συχνά φαίνεται να φέρει στίγματα. Το ουραίο πτερύγιο έχει ισχυρή πλευρική καρίνα και σχήμα ημισελήνου. Τα δόντια του καρχαρία είναι πολύ μικρά και πολυάριθμα και συχνά εμφανίζονται εκατό στη σειρά. Τα δόντια τους έχουν μονή κωνική ακίδα, κυρτή προς τα πίσω και είναι τα ίδια και στις δύο πλευρές της γνάθου, άνω και κάτω.

Οι καρχαρίες προσκυνητές είναι ένα μεταναστευτικό είδος και πιστεύεται ότι διαχειμάζουν σε βαθιά νερά. Μπορεί να εμφανιστούν είτε σε μικρά κοπάδια, φυλετικά διαχωρισμένα, ή μόνοι τους. Οι καρχαρίες προσκυνητές δεν είναι επιθετικοί και γενικά είναι αβλαβείς για τους ανθρώπους. Είναι ωοζωοτόκοι, με τα μικρά μέσα στο σώμα της μητέρας τους να τρέφονται με μη γονιμοποιημένα αυγά, μια πρακτική γνωστή ως ωοφαγία.

Εδώ και καιρό είναι εμπορικά σημαντικό ψάρι, ως πηγή τροφής, λαδιού από το συκώτι, πτερυγίων καρχαρία και ζωοτροφής. Η υπερεκμετάλλευση έχει μειώσει τους πληθυσμούς του σε σημείο που ορισμένοι να έχουν προφανώς εξαφανιστεί και άλλοι να χρειάζονται προστασία.

Παραπομπές

Εξωτερικοί σύνδεσμοι 
 BBC Wildlife Finder - video news and news from the BBC archive 
 Basking Shark Profile and Photos 
 Basking Shark Project 

Λαμνόμορφα
Καρχαρίες
Ψάρια ελληνικών θαλασσών
Πανελλήνιος Μόντρεαλ

Ο Πανελλήνιος Μόντρεαλ (SC Panellinios Montréal ή Le Club de soccer Panellinios de Parc-Extension) είναι ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη του Μόντρεαλ της πολιτείας Κεμπέκ του Καναδά. Ιδρύθηκε το 1996, από τη συγχώνευση των παλιότερων συλλόγων της πόλης: "Ερμής" (Hermes Soccer Club - 1971), "Χελένικ" (Hellenic), ΟΜΝΙ και "Οργάνωση Νεολαίας του Παρκ-Εξτένσιον" (Parc-Extension Youth Organization - PEYO). Έχει χρώματα γαλανόλευκα και ως έδρα χρησιμοποιεί το Jarry Park στη συνοικία: Villeray/Saint-Michel/Parc-Extension. Αγωνίζεται στην ανώτερη ποδοσφαιρική λίγκα του Κεμπέκ (Quebec Elite Soccer League - la ligue Soccer Élite du Québec -LSEQ) της περιοχής "ARS Concordia (Montréal)" που υπάγεται στην ποδοσφαιρική ομοσπονδία του Κεμπέκ (Quebec Soccer Federation). 

Έχει πάνω από 400 μέλη και στηρίζεται στην μακροχρόνια ποδοσφαιρική παράδοση της πόλης. Περιλαμβάνεται στις Τοπ-20 ποδοσφαιρικές ομάδες της χώρας με έξι ανδρικούς τίτλους στο πολιτειακό πρωτάθλημα, με τελευταίο το 2009 (άλλους δύο είχε παλιότερα ο Ερμής). Διατηρεί επίσης ομαδες νέων, εφήβων και ακαδημιών. Έχει συνολικά εννιά ομάδες διαφόρων ηλικιών. Πρόεδρος είναι ο Άντι Κοντογιάννης.

Ο σύλλογος έγινε γνωστός σε όλη τη χώρα τη δεκαετία του 2000, όταν κατέκτησε το Κύπελλο Κεμπέκ τέσσερις φορές και συμμετείχε με επιτυχία στην τελική φάση του Κυπέλλου Καναδά (The Challenge Trophy). Το 2003 γνώρισε τη μεγαλύτερη του διάκριση, όταν αγωνίστηκε στον τελικό της διοργάνωσης. Επίσης, έχει κατακτήσει το πολιτειακό πρωτάθλημα.

Τίτλοι - διακρίσεις

 Κύπελλα Κεμπέκ (Quebec Cup ή Coupe du Québec) (4): 2003, 2004, 2005, 2007.
Πρωταθλήματα Κεμπέκ (Quebec Elite Soccer League): (6) (άλλα δύο είχε κερδίσει παλιότερα ως "Ερμής")
Κύπελλο Καναδά 2003: φιναλίστ.
Τελικός: Κάλγκαρι Κάλις - Πανελλήνιος Μόντρεαλ: 2-1.
Κύπελλο Καναδά 2004: 3η θέση.
Μικρός τελικός: Πανελλήνιος Μόντρεαλ – Άρσεναλ Σασκατούν: 2-0.
Κύπελλο Καναδά 2005: 4η θέση.
Μικρός τελικός: Κάλγκαρι Ντάινοσαρς – Πανελλήνιος Μόντρεαλ: 2-0.
Κύπελλο Καναδά 2007: 8η θέση.
Μικρός τελικός: Γουντμπρίτζ Ιτάλια – Πανελλήνιος Μόντρεαλ: (;).

Ποδοσφαιριστές

Την ομάδα του Πανελληνίου που έφτασε στον τελικό του καναδικού κυπέλλου του 2003 αποτελούσαν οι παίκτες:
Νίκος Γιαννιάς, Αριστείδης Αγγελόπουλος, Σέρτζιο Γκουέρα, Αλεχάντρο Χιμένεζ, Έκτωρ Έρνάντεζ, Φράνσις Αγκέι, Μάξουελ Άρχιν, Κριστιάν Ντιτζένοβα, Σον Χερν, Μάρλον Γκουέρα, Τζόναθαν Αγκουάιρ, Τζων Λημνιάτης, Κρις Σταθόπουλος, Άντι Τσαρτολιάς, Αλφρέδο Σίλβαν, Σίζαρ Πινέδα, Μάριο Τεζάδα, Μουσταφά Μαλιούκ, Κριστιάν Καμπέγια.

Παραπομπές

Πηγές 
Panellinios Soccer Club
Le Club de soccer Panellinios de Parc-Extension
Panellinios SC players and fans.
"Soccer dispute doesn't derail Panellinios Club in Canada Soccer League"
The Canadian Club Championships (1984-2008).

Εξωτερικοί σύνδεσμοι 

 Επίσημη ιστοσελίδα

Ελληνικοί αθλητικοί σύλλογοι Καναδά
Ιδρύσεις αθλητικών συλλόγων το 1996
Ποδοσφαιρικές ομάδες Καναδά
Μόντρεαλ
Δημήτριος Μεσθενέας

Ο Δημήτριος Μεσθενέας ήταν αγωνιστής της Ελληνικής Επανάστασης του 1821 και τυπογράφος κατά την πολιορκία του Μεσολογγίου,  από τη Θεσσαλονίκη.

Βιογραφικά στοιχεία

Ο Δημήτριος Μεσθενέας γεννήθηκε στα μέσα του 18ου αιώνα στη  Θεσσαλονίκη. Κατάγονταν από παλιά και επιφανή οικογένεια της Θεσσαλονίκης και το πραγματικό του επώνυμο ήταν Μεστανές ή Μεστενές. Το Σεπτέμβριο του 1820 συνελήφθη και φυλακίστηκε από τις Οθωμανικές αρχές στη Θεσσαλονίκη με την κατηγορία ότι δίδασκε απαγορευμένα επαναστατικά τραγούδια του Ρήγα Φεραίου, στα παιδιά του. Με την έκρηξη της Ελληνικής Επανάστασης του 1821 κατάφερε να μεταβεί στα πεδία των μαχών στη νότια Ελλάδα. Το 1823 ήδη πολεμά για την απελευθέρωση (το επίθετό του έχει πλέον μετατραπεί σε Μεσθανές). Το φθινόπωρο του 1823 μεταβαίνει στο Μεσολόγγι και αγωνίζεται εντός της πόλης κατά τη διάρκεια της πολιορκίας της. Έχει ήδη εξωραΐσει το επίθετό του σε Μεσθενεύς. Τον Οκτώβριο του 1824, μετά από πρόσκληση του Μεσθενέα ήρθε στο Μεσολόγγι για να συμμετάσχει στον αγώνα, και ο γαμπρός του Γεώργιος Κυριάκης, ξάδερφος του Θεσσαλονικέα Εμμανουήλ Κυριακού, προξένου της Δανίας στη Θεσσαλονίκη. Στο Μεσολόγγι, ο Δημήτριος Μεσθενέας γνωρίστηκε με τον Άγγλο συνταγματάρχη και φιλέλληνα Λέστερ Στάνχοουπ (Leicester Stanhope). Ο συνταγματάρχης Στάνχοουπ τον συνέστησε στον Ελβετό φιλέλληνα και δημοκράτη Γιόχαν Γιάκομπ Μάγιερ (Johann J. Mayer), ως ιδιαίτερα ευφυή άνθρωπο. Τότε ο Δημήτριος Μεσθενέας με τον Γιόχαν Μάγερ εξέδωσαν την εφημερίδα Ελληνικά Χρονικά, και ο Μεσθενέας ανέλαβε την εκτύπωσή της, λόγω της εμπειρίας του στην τυπογραφία. Διέθετε ελάχιστο προσωπικό, αποτελούμενο από 3 με 5 άτομα με επικεφαλής το Μεσθενέα. Ο Θεσσαλονικιός τυπογράφος τύπωσε μάλιστα για πρώτη φορά στο Μεσολόγγι και τον Ύμνο εις την Ελευθερίαν του Διονύσιου Σολωμού, το 1825. Ο Δημήτριος Μεσθενέας σκοτώθηκε κατά την έξοδο του Μεσολογγίου, το 1826. Συγγενής του (πιθανόν γιος του) ήταν ο Γεώργιος Μεσθενέας που στα τέλη Νοεμβρίου – αρχές Δεκεμβρίου του 1827 υπέβαλε τους όρους του στην κυβέρνηση προκειμένου να αναλάβει την έκδοση της Εθνικής Τυπογραφίας (Γενική Εφημερίδα της Ελλάδος), ως εργολάβος του δημοσίου με συμφέροντες όρους. Ο Χαλκιδικιώτης διευθυντής τότε της Εφημερίδας, Γεώργιος Χρυσηίδης αντιτάχθηκε και τελικά οι όροι δεν έγιναν δεκτοί.

Παραπομπές

Αναφορές

 Ντίνος Χριστιανόπουλος, "Δημήτριος Μεσθενεύς, ο Θεσσαλονικιός τυπογράφος του Αγώνα και εκδότης του Υμνου του Σολωμού"

Αγωνιστές του 1821
Έλληνες τυπογράφοι
Πάρης Κουκουλόπουλος

Ο Πάρης Κουκουλόπουλος (γενν. στις 20 Φεβρουαρίου 1956) είναι Έλληνας πολιτικός και βουλευτής Κοζάνης. Ήταν ο πρώτος αιρετός πρόεδρος της ΚΕΔΚΕ και διατέλεσε ως ο μακροβιότερος σε θητεία δήμαρχος Κοζάνης από το 1991 ως το 2009.

Βιογραφικά στοιχεία

Γεννήθηκε στην Κοζάνη, γιος του  Δημητρίου και της Αναστασίας, το γένος Δάλλα. 

Το 1979 αποφοίτησε από το τμήμα Χημικών Μηχανικών της Πολυτεχνικής Σχολής του Αριστοτελείου Πανεπιστημίου Θεσσαλονίκης. Εργάστηκε  ως υπάλληλος στη  ΔΕΗ μέχρι το 1991. Συμμετείχε ως φοιτητής  στα συνδικαλιστικά  και  πολιτιστικά όργανα,  διατελώντας  πρόεδρος του Συλλόγου Φοιτητών και Σπουδαστών Νομού Κοζάνης (1976 -1977). Διατέλεσε επίσης, πρόεδρος του Συλλόγου Φοιτητών Χημικών Μηχανικών (1978 - 1979). 

Το 1986 εκλέχτηκε μέλος στην πρώτη Α.Σ.Κ.Ε. της Δ.Ε.Η.. Είναι μέλος του  Πολιτικού  Συμβουλίου  του ΠΑΣΟΚ και  υπήρξε  μέλος  του  Εκτελεστικού  Γραφείου. Εξελέγη  Δημοτικός  Σύμβουλος Κοζάνης το  1986  και  πρόεδρος  του  δημοτικού  συμβουλίου  τη  διετία  1989 - 1990. Διατέλεσε δήμαρχος Κοζάνης από το 1991 έως το 2009. Το  1999  εκλέχτηκε ως ο  πρώτος  αιρετός  πρόεδρος  της  ΚΕΔΚΕ,  θέση στην  οποία  επανεκλέχτηκε το 2003. Διετέλεσε επίσης, μέλος  της  επταμελούς  Ελληνικής  Αντιπροσωπείας  στη  Μόνιμη  Συνδιάσκεψη  των  Τοπικών  και  Περιφερειακών  Αρχών  του  Συμβουλίου  της  Ευρώπης  (1992 - 1994). Από  το  1994  είναι  τακτικό  μέλος  της  Ελληνικής  αντιπροσωπείας  στην  Επιτροπή  των   Περιφερειών  της  Ε.Ε.  και  το  2000  εξελέγη  Αντιπρόεδρος  της  Επιτροπής  των  Περιφερειών  και  υπήρξε  επικεφαλής  της  ελληνικής  Αντιπροσωπείας  από  το  2002  έως  το  2004. 

Στις εθνικές εκλογές της 4ης Οκτωβρίου του 2009 εξελέγη βουλευτής με το ψηφοδέλτιο του ΠΑΣΟΚ στο Νομό Κοζάνης. 

Στις 27 Ιουνίου 2011 ορκίστηκε Υφυπουργός Εσωτερικών, διατηρώντας την θέση αυτή έως τις 17 Μαΐου 2012.

Στις 11 Σεπτεμβρίου 2012, εξελέγη Γραμματέας της Κεντρικής Πολιτικής Επιτροπής του ΠΑΣΟΚ, προσφέροντας τις υπηρεσίες του τόσο στο κόμμα όσο και στον πρόεδρο του κόμματος Ευάγγελο Βενιζέλο. Στις 3 Ιουλίου 2013, ανέλαβε καθήκοντα Κοινοβουλευτικού Εκπροσώπου του ΠΑΣΟΚ μαζί με την Εύη Χριστοφιλοπούλου, θέση την οποία διατήρησε μέχρι τον ανασχηματισμό της Κυβέρνησης, οπότε και ανέλαβε καθήκοντα Αναπληρωτή Υπουργού Αγροτικής Ανάπτυξης και Τροφίμων.

Παραπομπές

Εξωτερικοί Σύνδεσμοι
Επίσημη ιστοσελίδα Πάρη Κουκουλόπουλου

Έλληνες χημικοί μηχανικοί
Βουλευτές Κοζάνης
Βουλευτές εκλεγμένοι με το ΠΑΣΟΚ
Έλληνες υφυπουργοί Εσωτερικών
Έλληνες αναπληρωτές υπουργοί Αγροτικής Ανάπτυξης και Τροφίμων
Δήμαρχοι Κοζάνης
Άγγελος Τόλκας

Ο Άγγελος Τόλκας είναι Έλληνας πολιτικός και δικηγόρος, Βουλευτής Ημαθίας με τον ΣΥ.ΡΙΖ.Α. - Προοδευτική Συμμαχία, πρώην υφυπουργός Μεταναστευτικής πολιτικής και πρώην υφυπουργός παρά τω Πρωθυπουργό.

Βιογραφικά στοιχεία

Ο Άγγελος Τόλκας γεννήθηκε στις 6 Αυγούστου 1978 στην Νάουσα Ημαθίας. 

Αποφοίτησε από τη Νομική Σχολή του Αριστοτελείου Πανεπιστημίου Θεσσαλονίκης και έκανε μεταπτυχιακές σπουδές στο Δίκαιο των Επιχειρήσεων και το Εργασιακό Δίκαιο στο Δημοκρίτειο Πανεπιστήμιο Θράκης, στην Κομοτηνή. Έχει δημοσιεύσει εργασίες για το Γενικό Εμπορικό Μητρώο, το Εμπορικό Σήμα, την Απελευθέρωση της Αγοράς Ενέργειας και την Κρατική Χρηματοδότηση των πολιτικών κομμάτων. Μιλά αγγλικά και γαλλικά. Κατά τα φοιτητικά του χρόνια ;ήταν για 3 χρόνια πρόεδρος της Κίνησης Νέων για την Ευρώπη (AEGEE). Διατηρεί δικηγορικό γραφείο στην Βέροια. 

Το 2006 εξελέγη Νομαρχιακός Σύμβουλος Ημαθίας. 

Στις εκλογές της 4ης Οκτωβρίου 2009 εξελέγη με το ΠΑ.ΣΟ.Κ. Βουλευτής Ημαθίας.  

Στις 3 Αυγούστου 2011 ορκίστηκε υφυπουργός Επικρατείας έως την λήξη της θητείας της κυβέρνησης Παπανδρέου και την αντικατάστασή της από την κυβέρνηση Παπαδήμου.

Στις εκλογές της 6ης Μαϊου 2012 επανεκλέγεται Βουλευτής αλλά στις επαναληπτικές εκλογές της 17ης Ιουνίου 2012 το ΠΑΣΟΚ στην Ημαθία δεν κερδίζει την έδρα. 

Έχει διατελέσει Πρόεδρος του Εθνικού Συστήματος Υποδομών Ποιότητας (ΕΣΥΠ).

Τον Δεκέμβριο του 2015 ανέλαβε γραμματέας του τομέα παιδείας του ΠΑΣΟΚ  

Στις 10 Μαΐου 2018, ανέλαβε Γραμματέας στον Τομέα Αυτοδιοίκησης του Κινήματος Αλλαγής και τον Ιούνιο 2018 ανακοινώθηκε η συμμετοχή του στην Επιτροπή για τη συγκρότηση των ψηφοδελτίων του Κινήματος Αλλαγής για την Τοπική Αυτοδιοίκηση  . Στις 9 Οκτωβρίου 2018, παραιτήθηκε από το Κινήμα Αλλαγής, καθώς ήρθε σε σύγκρουση με την ηγεσία του κόμματος σχετικά με την πολιτική κατεύθυνση του νέου φορέα.

Στις 15 Φεβρουαρίου 2019, μετά την αποχώρηση των ΑΝΕΛ από τον Κυβερνητικό Συνασπισμό, ορίστηκε από τον πρωθυπουργό Αλέξη Τσίπρα, υφυπουργός Μεταναστευτικής Πολιτικής στην κυβέρνηση ΣΥΡΙΖΑ.

Στις εκλογές του 2019 έθεσε υποψηφιότητα στην Ημαθία με τον ΣΥ.ΡΙΖ.Α. - Προοδευτική Συμμαχία και κατέλαβε τη δεύτερη θέση με διαφορά μόλις 24 ψήφων . 

Ο Άγγελος Τόλκας εξελέγη Βουλευτής Ημαθίας κατά τις Εθνικές εκλογές του 2019 με την εκλογή του να επιβεβαιώνεται και από το  Ανώτατο Ειδικό Δικαστήριο (σε σύνθεση εκλογοδικείου).

Παραπομπές

Έλληνες υφυπουργοί Μεταναστευτικής Πολιτικής
Έλληνες υφυπουργοί παρά τω Πρωθυπουργώ
Βουλευτές εκλεγμένοι με το ΠΑΣΟΚ
Βουλευτές Ημαθίας
Πολιτικοί-επέκταση
Γιάννης Δριβελέγκας

Ο Γιάννης Δριβελέγκας είναι Έλληνας πολιτικός και βουλευτής Χαλκιδικής.

Βιογραφικά στοιχεία
Ο Γιάννης Δριβελέγκας γεννήθηκε το 1951 στη Θεσσαλονίκη και κατοικεί στην Καλάνδρα Χαλκιδικής. Είναι απόφοιτος του Φυσικομαθηματικού τμήματος του Α.Π.Θ. (Μαθηματικός) και αγρότης στο επάγγελμα. Εκλέγεται βουλευτής Χαλκιδικής από το 1993, έως το 2009. Κατά την περίοδο του 2007 – 2009, διετέλεσε αναπληρωτής γραμματέας της Κ.Ο. του ΠΑΣΟΚ και εισηγητής του Κ.Τ.Ε. τουρισμού. Από τον Οκτώβριο του 2009 μέχρι τον Ιούνιο του 2011 ήταν πρόεδρος της Διαρκούς Επιτροπής Παραγωγής και Εμπορίου και μέλος της Διαρκούς Επιτροπής Εθνικής Άμυνας και Εξωτερικών Υποθέσεων, της Βουλής των Ελλήνων. Διετέλεσε επίσης, επί σειρά ετών, γραμματέας του Αγροτικού Τομέα της Κεντρικής Επιτροπής του ΠΑΣΟΚ, μέλος της διοίκησης της ΠΑΣΕΓΕΣ και πρόεδρος της Ενωσης Αγροτικών Συνεταιρισμών Χαλκιδικής. 

Διατέλεσε Υφυπουργός Αγροτικής Ανάπτυξης και Τροφίμων επί κυβερνήσεως Γιώργου Παπανδρέου και επί κυβερνήσεως Λουκά Παπαδήμου.

Στις 9 Ιουλίου 2013, εξελέγη από την Ολομέλεια του Ελληνικού Κοινοβουλίου Ε΄ Αντιπρόεδρος της Βουλής των Ελλήνων, διαδεχόμενος τον Λεωνίδα Γρηγοράκο, μετά από πρόταση του προέδρου της Κ.Ο. του ΠΑΣΟΚ.

Υποσημειώσεις 

Βουλευτές εκλεγμένοι με το ΠΑΣΟΚ
Έλληνες υφυπουργοί Αγροτικής Ανάπτυξης και Τροφίμων
Βουλευτές Χαλκιδικής
Αντιπρόεδροι της Βουλής των Ελλήνων
Αγρότες
Παρκ ντε Σπορ (Αννεσύ)

Το Παρκ ντε Σπορ βρίσκεται στην πόλη Ανσί, της Ωτ-Σαβουά (Haute-Savoie). Αποτελεί έδρα της Εβιάν-Τονόν-Γκαγιάρ που αγωνίζεται στη Λιγκ 1 και της Ανσί ΦΚ που αγωνίζεται που αγωνίζεται στην Έβδομη Εθνική Κατηγορία της Γαλλίας, για τη σεζόν 2011-2012.

Ιστορία 
Η κατασκευή του Παρκ ντε Σπορ ξεκίνησε το 1958 μετά από αρκετές αναβολές του σχεδίου, που είχε αρχική ημερομηνία τη δεκαετία του 1930.
Τα εγκαίνιά του έγιναν το Σάββατο 18 Ιουλίου 1964 με μια διοργάνωση στίβου ανάμεσα στην Ιταλία και τη Γαλλία.

Περιγραφή 
Το χορτάρι του γηπέδου είναι περικυκλωμένο από μια πίστα στίβου μήκους μετρημένη στα 400 μέτρα.
Από τα τέλη Οκτωβρίου του 2011, ένα στέγαστρο καλύπτει τη Νότια Κερκίδα του Παρκ ντε Σπορ ντ' Ανσί.

Πρόσβαση 
Μια στάση "Parc des Sports" σε μικρή απόσταση από το γήπεδο βοηθάει πολλούς φιλάθλους που προσέρχονται στο γήπεδο με τη βοήθεια της τοπικής ένωσης λεωφορείων SIBRA.

Σημαντικές Διοργανώσεις 
Το στάδιο υποδέχτηκε τα Πρωταθλήματα Στίβου της Γαλλίας το 1987, το 1993 και το 1994.

Σε διεθνές επίπεδο αποτέλεσε το θέατρο των Παγκοσμίων Πρωταθλημάτων Στίβου Παίδων το 1998, του Ευρωπαϊκού Κυπέλλου Εθνών Στίβου το 2008 όπως και του DécaNation 2010.

Παραπομπές

Εξωτερικοί Σύνδεσμοι 

 λίστα των εγκαταστάσεων του Παρκ ντε Σπορ στο annecyfootballclub.fr
 γήπεδο στην ιστοσελίδα του γαλλικού Υπουργείου Πολιτισμού

Στάδια ποδοσφαίρου στη Γαλλία
Εβιάν-Τονόν-Γκαγιάρ
Πρόσημα

Πρόσημα ονομάζονται δύο σύμβολα τα οποία μπαίνουν μπροστά από όλους τους Αριθμούς, εκτός του 0. Τα πρόσημα είναι το "+" (συν, και) και το "-" (πλην, μείον). Όταν μπροστά από έναν αριθμό μπαίνει το "-" ο αριθμός ονομάζεται αρνητικός ενώ όταν μπαίνει το "+" ονομάζεται θετικός. Συχνά τα πρόσημα χρησιμοποιούνται στις θερμοκρασίες και στις εκπτώσεις. Όταν ένας αριθμός δεν έχει πρόσημο εννοείται ότι είναι θετικός ενώ για να είναι αρνητικός πρέπει να έχει οπωσδήποτε "-".

Μεταφορικά χρησιμοποιείται ο όρος πρόσημο για να υποδείξει τη χροιά ενός κειμένου ή ενός λόγου με αρνητικό ή θετικό περιεχόμενο.

Παραπομπές

Δείτε επίσης
 Μηδέν με πρόσημο

Στοιχειώδης αριθμητική
Αριθμοί
Μαθηματικά σύμβολα
Ντιζόν ΦΚΟ

Η Ντιζόν Φουτμπόλ Κοτ Ντ'Όρ, πιο γνωστή ως Ντιζόν ΦΚΟ ή απλώς Ντιζόν είναι γαλλική ποδοσφαιρική ομάδα με έδρα την πόλη Ντιζόν της Γαλλίας. Η ομάδα ιδρύθηκε το 1998 ως αποτέλεσμα συγχώνευσης ανάμεσα στις δύο ομάδες της πόλης (Cercle Sportif Laïque Dijonnais και Dijon FC) και αυτόν τον καιρό αγωνίζεται στην Λιγκ 1 μετά από την άνοδο για πρώτη φορά στην ιστορία της την σεζόν 2010-11.
Πρόεδρος του συλλόγου είναι ο Μπερνάρ Γκνεκκί και η πρώτη ομάδα προπονείται υπό τις οδηγίες του Πατρίς Καρτερόν, ενός πρώην ποδοσφαιριστή. Η Ντιζόν παίζει τα εντός έδρας παιχνίδια της στο Στάδιο Γκαστόν Ζεράρ.

Τωρινή Ομάδα
31/1/19

Δανεικοί

Σημαντικοί Πρώην Προπονητές

Εξωτερικοί Σύνδεσμοι 

  Επίσημη Ιστοσελίδα Ομάδας

Ιστοσελίδες Οπαδών:

 Les Téméraires 
 Les Dogs Dijon
 La jeune garde
 Forum DFCO 
 Religion Dijon Foot  
 Supporters du Dijon FCO 

Ιδρύσεις αθλητικών συλλόγων το 1998
Ιδρύσεις ποδοσφαιρικών ομάδων το 1998
Μακαλού

Το όρος Μακαλού (στην Νεπαλεζική γλώσσα मकालु) είναι το πέμπτο ψηλότερο βουνό στη Γη, με υψός 8.481 μέτρα και βρίσκεται 20 χιλιόμετρα νοτιοανατολικά του όρους Έβερεστ, στα σύνορα Κίνας και Νεπάλ. Η μορφή του Μακαλού μοιάζει με αυτή μιας τετράπλευρης πυραμίδας. Το όνομα Μακαλού σημαίνει «μαύρο βουνό». Το όρος Μακαλού κατέκτησαν για πρώτη φορά οι Λιονέλ Τερέ και Ζαν Κουζί που συμμετείχαν σε μια γαλλική αποστολή, στις 15 Μαΐου 1955.

Το Μακαλού έχει δύο αξιοσημείωτες δευτερεύουσες κορυφές. Το Κανγκτσουνγκτσέ, ή Μακαλού Β΄ (7,678 m) περίπου 3 χλμ βόρεια-βορειοδυτικά της κύριας κορυφής. Περίπου 5 χλμ. βόρεια-βορειοανατολικά της κύριας κορυφής, κατά μήκος ενός υψιπέδου, υψώνεται το Τσόμο Λόντσο (7,804 μ.) συνδεδεμένο με ένα στενό διάσελο με το Κανγκτσουνγκτσέ στα 7.200 μ.

Παραπομπές σημειώσεις

Περαιτέρω ανάγνωση
Franco, Jean, Makalu : 8470 metres (27,790 feet) : the highest peak yet conquered by an entire team, J. Cape, 1957.
Terray, Lionel, Conquistadors of the Useless, p. 323-335, Victor Gollancz Ltd., 1963. ISBN 0-89886-778-9

Εξωτερικοί σύνδεσμοι 

 Makalu on SummitPost
 Makalu on Himalaya-Info.org (German)
 Makalu on Peakware
 Ascents and fatalities statistics

Ιμαλάια
Βουνά της Κίνας
Βουνά του Νεπάλ
Βουνά του Θιβέτ
Τσο Ογιού

Το Τσο Ογιού (ή Κοουοουγιάγκ) είναι το έκτο ψηλότερο βουνό στη Γη με ύψος 8.201 μέτρα πάνω από το επίπεδο της θάλασσας. Το Τσο Ογιού βρίσκεται στα Ιμαλάια και είναι 20 χιλιόμετρα δυτικά του όρους Έβερεστ, στα σύνορα Νεπάλ και Κίνας. Στα Θιβετιανά Τσο Ογιού  σημαίνει τιρκουάζ θέα.

Η πρώτη ανάβαση στο Τσο Ογιού πραγματοποιήθηκε στις 19 Οκτωβρίου 1954 από τους Herbert Tichy, Joseph Jöchler και τον Σέρπα Pasang Dawa Lama μιας αυστραλιανής αποστολής. Το Τσο Ογιού ήταν η πέμπτη κορυφή ψηλότερη από 8000 μέτρα στην οποία αναρριχήθηκε άνθρωπος, μετά την Αναπούρνα (Ιούνιος 1950), το Έβερεστ (Μάιος 1953), το Νάνγκα Παρμπάτ (Ιούλιος 1953) και το Κ2 (Ιούλιος 1954).

Παραπομπές

Περαιτέρω ανάγνωση 
Herbert Tichy, Cho Oyu - Gnade der Götter, (Vienna: Ullstein 1955)

Εξωτερικοί σύνδεσμοι 

 Cho Oyu page on Summitpost.org
 Cho Oyu page on Himalaya-Info.org (German)
 Cho Oyu on Peakware 
 Ascents and fatalities statistics
 A photostory of climbing Cho Oyu by Lukasz Stebelski

Ιμαλάια
Βουνά της Κίνας
Βουνά του Νεπάλ
Σταντ ντε λα Μοσσόν

Το Σταντ ντε λα Μοσσόν είναι ποδοσφαιρικό γήπεδο στην πόλη Μονπελιέ της Γαλλίας.  Αποτελεί έδρα της Μονπελιέ ΣΚ, ομάδας που αγωνίζεται στην Λιγκ 1, και έχει χωρητικότητα 32.900 θέσεων. Νωρίτερα ήταν ένα ποδοσφαιρικό γήπεδο 16.000 θέσεων, το οποίο όμως ξαναχτίστηκε από την αρχή το 1998 για να υποδεχτεί 6 αγώνες του 1998 FIFA World Cup. Χρησιμοποιήθηκε επίσης ως γήπεδο για αγώνες της φάσης των ομίλων του Παγκοσμίου Κυπέλλου Ράγκμπι του 2007 στην Γαλλία.

Παραπομπές 

Στάδια ποδοσφαίρου στη Γαλλία
Μονπελιέ ΕΣΚ
Στάδια Παγκοσμίου Κυπέλλου Ποδοσφαίρου 1998
Όρκα (αποσαφήνιση)

Η λέξη όρκα μπορεί να αναφέρεται:
 Στη φάλαινα όρκα, γνωστή και ως φάλαινα-δολοφόνος
 Στο χωριό Όρκα (Κύπρος), της επαρχίας Κερύνειας της Κύπρου
 Στο Όρκας (νησί) που είναι το μεγαλύτερο νησί του συμπλέγματος των Νήσων Σαν Χουάν των ΗΠΑ.
De facto

Η λατινική φράση de facto (ντε φάκτο, εκ των de = «από» και factum (ονομ.)/facto (αφαιρ.) = «γεγονός, πράξη») σημαίνει «εκ των γεγονότων» ή «εκ των πραγμάτων». Στην νομοθεσία, συχνά σημαίνει «αυτό που εφαρμόζεται πρακτικά αλλά που δεν επιβάλλεται από τον νόμο», ή «μια πράξη ή μια πραγματικότητα όχι επίσημα κατοχυρωμένη». Χρησιμοποιείται συχνά σε αντίθεση με το ντε γιούρε (= de jure, το οποίο σημαίνει «κατά τον νόμο») όταν γίνεται αναφορά σε θέματα νόμου, κυβέρνησης, ή σε τεχνικά θέματα (όπως τα πρότυπα ντε φάκτο) τα οποία αποτελούν κοινή εμπειρία όπως αυτή δημιουργήθηκε ή αναπτύχθηκε χωρίς νομοθεσία ή ακόμη και ενάντια σε αυτήν. Όταν χρησιμοποιείται σε νομικό περιεχόμενο, το ντε γιούρε επισημαίνει αυτό που λέει ο νόμος, ενώ το ντε φάκτο επισημαίνει εκείνο που συμβαίνει στην πράξη.

Εξωτερικοί σύνδεσμοι

Νομικοί όροι
Λατινικές φράσεις
Ελληνικό Ινστιτούτο Μετρολογίας

Το Ελληνικό Ινστιτούτο Μετρολογίας, ΕΙΜ, είναι ο Εθνικός Φορέας Μετρολογίας της Ελλάδος και Σύμβουλος της Ελληνικής Πολιτείας σε θέματα μετρολογίας και μετρήσεων. Το ΕΙΜ είναι Νομικό Πρόσωπο Ιδιωτικού Δικαίου, εποπτευόμενο από τη Γενική Γραμματεία Βιομηχανίας με έδρα και εγκαταστάσεις στη Βιομηχανική Περιοχή της Θεσσαλονίκης.

Αξιοποιώντας τις υπερσύγχρονες υλικοτεχνικές υποδομές, την τεχνολογία αιχμής και την τεχνογνωσία του προσωπικού του, αναπτύσσει δραστηριότητες, προωθεί συνεργασίες και χορηγεί υπηρεσίες που συμβάλλουν σημαντικά στην ανάπτυξη της εθνικής οικονομίας και στη βελτίωση ανταγωνιστικής της θέσης.

Οι υπηρεσίες του συμβάλλουν καθοριστικά στην ποιότητα προϊόντων και υπηρεσιών, στη βελτίωση των μεθόδων και διαδικασιών του παραγωγικού και κατασκευαστικού τομέα, καθώς και στη διασφάλιση των εμπορικών συναλλαγών, ιδιαίτερα στην προστασία και την ασφάλεια του καταναλωτή.

Οι βασικοί σκοποί και οι αρμοδιότητες του ΕΙΜ, όπως καθορίζονται από το Ν.2231/94 είναι:

 Η υλοποίηση των βασικών και παράγωγων μονάδων μέτρησης του διεθνούς συστήματος μονάδων (S.I.) με την τήρηση των αντίστοιχων προτύπων και διατάξεων.
 Η ανάπτυξη μεθόδων και τεχνικών μέτρησης.
 Η υποστήριξη του εθνικού μετρολογικού συστήματος της χώρας.
 Η λειτουργία εργαστηρίων διακρίβωσης και η έκδοση πιστοποιητικών διακρίβωσης.
 Η διενέργεια δοκιμών σε μετρητικές διατάξεις για την απόκτηση έγκρισης τύπου από τον αρμόδιο φορέα της Πολιτείας.
 Η διάδοση της μετρολογίας και της μετρολογικής γνώσης.
 Η ανάπτυξη και διάθεση υλικών αναφοράς.
 Η εκπροσώπηση της χώρας στους διεθνείς οργανισμούς μετρολογίας.

Εξωτερικοί σύνδεσμοι
Ιστοσελίδα Ελληνικού Ινστιτούτου Μετρολογίας
Πανελλήνιος Σάντμπερι

Ο Πανελλήνιος Σάντμπερι (Sudbury Panhellenic SC) είναι ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη Σάντμπερι της πολιτείας Οντάριο του Καναδά. Ιδρύθηκε το 1998, έχει χρώματα γαλανόλευκα και ως έμβλημα την ελληνική σημαία. Ως έδρα χρησιμοποιεί το "Cambrian College Field". Πρόεδρος του είναι ο Στιβ Λόλας, αντιπρόεδρος ο Μπιλ Ζωγραφόπουλος, γραμματέας ο Τζο Πέρσης και μέλη του ΔΣ οι Κιμ Σάντερσον, Φάμπιο Μπέλι, Κρις Χατζής.

Αγωνιστική παρουσία

Ο Πανελλήνιος μετέχει στο πρωτάθλημα της βόρειας ζώνης (North Region Soccer League - NRSL) της ποδοσφαιρικής ομοσπονδίας του Οντάριο (Ontario Soccer Association) και στo Κύπελλο Κεμπέκ-Οντάριο (Coupe  Quebec - Ontario Cup). Το 2010 στο Κύπελλο εμφανίστηκε ως "Sudbury Panhellenic Zeus" (Πανελλήνιος Ζευς Σάντμπερι). Εκτός από την ανδρική ομάδα έχει ομάδες νέων, εφήβων, παίδων και ακαδημιών. 

Επίσης, διατηρεί ομάδα γυναικείου ποδοσφαίρου που μετέχει στην "Ontario Women Soccer League" 
και ομάδες κοριτσιών μικρότερων ηλικιών.

Ποδοσφαιρικό Τουρνουά Πανελληνίου

  
Ο Πανελλήνιος από το πρώτο έτος της ίδρυσης του καθιέρωσε ένα ετήσιο ποδοσφαιρικό τουρνουά, το "Panhellenic Soccer Tournament", στο οποίο μετέχουν ομάδες αγοριών και κοριτσιών διαφόρων ηλικιών από διάφορες πόλεις της περιφέρειας. 

Ξεκίνησε το 1999 με τρεις ηλικιακές κατηγορίες αγοριών (Κ-12, Κ-14, Κ-15, Κ-16), ενώ το 2000 διεξήχθησαν αγώνες δεκατριών ηλικιακών κατηγοριών (οκτώ αγοριών και πέντε κοριτσιών). Σταδιακά εξελίχθηκε να είναι το ποδοσφαιρικό γεγονός της χρονιάς στην πόλη, στο οποίο συμμετέχουν δεκάδες σύλλογοι με ομάδες αγοριών και κοριτσιών ηλικιών από Κ-11 ως Κ-21. Από το 2000 περιλαμβάνει και τουρνουά γυναικείων ομάδων (ενηλίκων).

Πηγές 

Ιστοσελίδα Panhellenic
Ontario Soccer Association.
Ακαδημίες Πανελληνίου
Ontario Women’s Soccer League.

Ελληνικοί αθλητικοί σύλλογοι Καναδά
Ιδρύσεις αθλητικών συλλόγων το 1998
Ποδοσφαιρικές ομάδες Καναδά
Ιρένε Πιβέττι

Η Ιρένε Πιβέττι (γεννημένη 4 Απριλίου 1963) είναι Ιταλίδα δημοσιογράφος και πολιτικός, βουλευτής από το 1992 έως το 2001. Αφού άφησε την πολιτική, άρχισε μια καριέρα στην τηλεόραση, όπως η αδελφή της Βερόνικα, μια δημοφιλής Ιταλίδα ηθοποιός.

Εξωτερικοί σύνδεσμοι
Interview

Ιταλοί πολιτικοί
Μυστικός δείπνος

Ο Μυστικός δείπνος σύμφωνα με την Χριστιανική πίστη, διεξήχθη ανάμεσα στον Ιησού και τους Δώδεκα Αποστόλους στην Ιερουσαλήμ μία μέρα πριν τη Σταύρωσή του. Σήμερα, η μέρα αυτή ονομάζεται Μεγάλη Πέμπτη. Κατά τη διάρκεια του Μυστικού Δείπνου ο Χριστός έπλυνε στους μαθητές του τα πόδια τους και τους κοινώνησε το Σώμα και το Αίμα του, λέγοντάς τους: Λάβετε φάγετε τοῦτό μου ἐστι τὸ σῶμά, τὸ ὑπὲρ ὑμῶν κλώμενον, εἰς ἄφεσιν ἁμαρτιῶν καθώς και: πίετε ἐξ αὐτοῦ πάντες· τοῦτό ἐστι τὸ αἷμά μου τὸ τῆς καινῆς διαθήκης τὸ ὑπὲρ ὑμῶν καὶ πολλῶν ἐκχυνόμενον.
Θεωρείται ως η πρώτη στην Ιστορία της Τέχνης τοιχογραφία που απεικονίζει τους Αποστόλους να αντιδρούν ο καθένας με διαφορετικό τρόπο στην αποκάλυψη του Ιησού ότι κάποιος θα τον προδώσει.

Το όνομα "Μυστικός Δείπνος" 
Η ονομασία «μυστικός», οφείλεται επειδή περιελάμβανε το «μυστήριο» της Θείας Μετάληψης και όχι επειδή ... ήταν κρυμμένοι, όπως φαίνεται στα Ματθ. 26, 26-20, Μάρκ. 14, 22-24, Λουκ. 22, 17-20 και Α΄ προς Κορινθίους 11, 23-30.
Η ονομασία Μυστικός Δείπνος δεν αναφέρεται πουθενά στην Καινή Διαθήκη, όμως σήμερα χρησιμοποιείται από όλα σχεδόν τα δόγματα του Χριστιανισμού.

Παραπομπές

Εξωτερικοί σύνδεσμοι 

 Ο Έλληνας του «Μυστικού Δείπνου» Πατέντα με ελληνική υπογραφή εντοπίζει τους κρυφούς εχθρούς που απειλούν το αριστούργημα του Λεονάρντο ντα Βίντσι στο Μιλάνο, της Μαίρης Αδαμοπούλου, 05 Δεκεμβρίου 2011 «Τα Νέα» 

Χριστιανική ορολογία
Ιησούς Χριστός
Χριστολογία
Περίοδος του Πάσχα
Μίχαου Στάσιακ

Ο Μιχάλ Στάσιακ είναι Πολωνός ποδοσφαιριστής, γεννημένος στις 12 Μαρτίου 1981. Αγωνίζεται ως Αμυντικός στην Πολωνική Β΄ Εθνική (I liga) με τα χρώματα της Flota Σβινόουστσιε.

Ποδοσφαιρική καριέρα 
Ο  Μιχάλ Στάσιακ ξεκίνησε από της ακαδημίες τις ομάδας MKS MOS Zduńska Wola και προωθήθηκε στην πρώτη ομάδα της Widzew Łódź. Το 2003 ήταν μια ασταθής χρονιά για αυτόν,ο ομάδα είχε πολλά οικονομικά προβλήματα και μετακόμισε στη Ντισκομπόλια Γκρόντζισκ και έπειτα στη Αμίτσα Βρόνκι και στη Όντρα Βοτζίσλαβ χωρίς να βρει θέση βασικού. Το 2005 πήγε στη Ζαγκλέμπι Λουμπίν και εξελίχθηκε σε έναν από τους αγαπημένους παίκτες της κερκίδας κερδίζοντας μάλιστα και το περιβραχιόνιο του αρχηγού. Το συμβόλαιό του έληγε το 2013 αλλά λόγω προβλημάτων λύθηκε το 2011 πραγματοποιώντας 172 εμφανίσεις και σκοράροντας 18 γκολ αν και αμυντικός. Το καλοκαίρι του 2011 αποκτήθηκε από την Ξάνθη μέχρι τις 30-06-2013.

Εθνική 
Αγωνίστηκε στην Εθνική Πολωνίας σε 3 αγώνες με τα Σκόπια, την Λιθουανία και τις ΗΠΑ.

Διακρίσεις ως παίκτης 
 Πρωτάθλημα ποδοσφαίρου Πολωνίας:2006
 Κύπελλο Πολωνίας:2007

Πηγές 

 Μιχάλ Στάσιακ στο 90minut.πλ  
 Επίσημη σελίδα ομάδας Στατιστικά
 skodaxanthifc.gr Μεταγραφή
 onsports.gr Βιογραφικό

Αμυντικοί ποδοσφαιριστές
Ποδοσφαιριστές Α.Ο. Ξάνθη
Πολωνοί ποδοσφαιριστές
Ποδοσφαιριστές Εθνικής Πολωνίας
Ποδοσφαιριστές Σούπερ Λιγκ Ελλάδας
Ποδοσφαιριστές Βίντζεφ Λοτζ
Ποδοσφαιριστές Αμίκα Βρόνκι
Ποδοσφαιριστές Φλότα Σβινόουστσιε
Ποδοσφαιριστές Ζαγκουένμπιε Λούμπιν
Ποδοσφαιριστές Ντισκομπόλια Γκρόντζισκ
Ποδοσφαιριστές Όντρα Βοτζίσλαβ
Ποδοσφαιριστές Εκστρακλάσα
Εθνική Τόγκο (καλαθοσφαίριση γυναικών)

Η εθνική ομάδα καλαθοσφαίρισης γυναικών του Τόγκο αντιπροσωπεύει το Τόγκο στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης του Τόγκο (Fédération Togolaise de Basket-Ball).

Συμμετοχές σε διεθνείς διοργανώσεις 
Μεγαλύτερη επιτυχία της ομάδας μέχρι σήμερα είναι η κατάκτηση του χάλκινου μεταλλίου στο Αφρικανικό Πρωτάθλημα που διοργανώθηκε το 1977 στη Σενεγάλη.

Κατατάξεις σε διεθνείς διοργανώσεις 

 Πορεία σε Αφρικανικά Πρωταθλήματα FIBA
Ακολουθούν οι τελικές θέσεις κατάταξης της Εθνικής Ομάδας του Τόγκο σε Αφρικανικά Πρωταθλήματα (Afrobasket):

Δείτε επίσης 
 Εθνική Τόγκο (καλαθοσφαίριση ανδρών)

Παραπομπές

Εξωτερικοί σύνδεσμοι 

 Togo, ιστορικό στον επίσημο ιστότοπο των αρχείων της FIBA. 
 Fédération Togolaise de Basket-Ball, επίσημος ιστότοπος. 

 

Τογκο
Γυναικων
Σαιν-Πιερ (Σαιν-Πιερ και Μικελόν)

Το Σαιν-Πιερ (γαλλικά: Saint-Pierre) είναι γαλλική κοινότητα στην υπερπόντια κτήση του Σαιν-Πιερ και Μικελόν.

Οι κάτοικοί του είναι γνωστοί ως Σαιν-Πιεραί (γαλλικά: Saint-Pierrais).

Παραπομπές 

Κοινότητες του Σαιν-Πιερ και Μικελόν
Πρωτεύουσες της Βόρειας Αμερικής
1282 Ουτοπία

Η Ουτοπία (Utopia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,205. Ανακαλύφθηκε το 1933 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την Ουτοπία.

Φυσικά χαρακτηριστικά 
Η μέση διάμετρος της Ουτοπίας εκτιμάται σε 53,07 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0627. Η Ουτοπία περιστρέφεται γύρω από τον εαυτό της μία φορά κάθε 13 ώρες και 37 λεπτά.

Εξωτερικοί σύνδεσμοι 
 Τροχιά από το JPL (Java) / Εφημερίδα

Ουτοπια
Θανάσης Καραγκούνης

Ο Θανάσης Καραγκούνης (γεννημένος στις 25 Σεπτεμβρίου 1991) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος μεσοεπιθετικός, αλλά και ως επιτελικός μέσος, για τον Απόλλωνα Σμύρνης.

Σταδιοδρομία σε συλλόγους

Φωκικός 
Την περίοδο 2008–09, ξεκίνησε την επαγγελματική του σταδιοδρομία αγωνιζόμενος στη Γ' Εθνική με τον Φωκικό, όπου αναδείχθηκε πολυτιμότερος ποδοσφαιριστής της χρονιάς.

Ατρόμητος
Μετά την εξαιρετική του χρονιά, αποκτήθηκε από τον Ατρόμητο. Με τον Ατρόμητο έφτασε σε δύο τελικούς Κυπέλλου Ελλάδος, το 2011 και το 2012. Έγινε πολλές φορές στόχος ομάδων της Ελλάδας και της Ιταλίας, παρέμεινε ωστόσο στον Ατρόμητο, μέχρι που αποχώρησε τον Ιανουάριο του 2014, για λογαριασμό της ολλανδικής Ζβόλε.

Ζβόλε 
Στην ολλανδική ομάδα, έγινε άμεσα βασικός, για το δεύτερο μισό της σεζόν 2013–14, ενώ πανηγύρισε τον πρώτο τίτλο της σταδιοδρομίας του. Η Ζβόλε -επίσης- για πρώτη φορά στην ιστορία της κατέκτησε το Κύπελλο Ολλανδίας, επικρατώντας 5–1 του Άγιαξ.

Λαμία 
Στις 3 Ιουλίου 2018, υπέγραψε μονοετές συμβόλαιο με τη Λαμία, η οποία συμμετέχει στη Σούπερλιγκ.

Απόλλων Σμύρνης 
Στις 14 Αυγούστου 2019, υπέγραψε συμβόλαιο με τον Απόλλωνα Σμύρνης.

Διεθνής σταδιοδρομία 
Την περίοδο 2011–13, αποτέλεσε μέλος της Εθνικής Ελπίδων, με την οποία έχει συνολικά 9 συμμετοχές και 2 γκολ. Νωρίτερα υπήρξε διεθνής και με την Εθνική Νέων, όπου το διάστημα 2010–11 είχε συνολικά 7 συμμετοχές.

Προσωπική ζωή 
Ο αδελφός του, Βασίλης Καραγκούνης, είναι επίσης ποδοσφαιριστής.

Διακρίσεις

Ζβόλε 

Κύπελλο Ολλανδίας: 2013–14
Σούπερ Καπ Ολλανδίας: 2014

Παραπομπές

Εξωτερικοί σύνδεσμοι 

Συνέντευξη από τον Θανάση Καραγκούνη! Σε αποκλειστικότητα!
Προφίλ στο Transfermarkt.com

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Α.Σ. Φωκικού Άμφισσας
Ποδοσφαιριστές Γ΄ Εθνικής Ελλάδας
Ποδοσφαιριστές Ατρόμητου Αθηνών
Ποδοσφαιριστές Σούπερ Λιγκ Ελλάδας
Ποδοσφαιριστές ΠΕΚ Ζβόλε
Ποδοσφαιριστές Έρεντιβιζι
Έλληνες ποδοσφαιριστές στο εξωτερικό
Ποδοσφαιριστές ΠΑΣ Λαμίας
Ποδοσφαιριστές Απόλλων Σμύρνης
Ποδοσφαιριστές Σούπερ Λιγκ 2 Ελλάδας
Ξένοι ποδοσφαιριστές στην Ολλανδία
Στάμχαϊμ (ταινία)

Το Στάμχαϊμ είναι βραβευμένη ταινία του γερμανικού κινηματογράφου σε σενάριο του Στέφαν Άουστ.

Πλοκή 
Η ταινία περιγράφει την δίκη των τρομοκρατικών μελών της Φράξιας Κόκκινος Στρατός που διεξάχθηκε από το 1975 ως το 1977. Το έργο κυκλοφόρησε το 2008 ως DVD.

Βραβεύσεις
 Τιμήθηκε το 1986 με τα βραβεία Goldener Bär και FIPRESCI

Εξωτερικοί σύνδεσμοι 
 Παρουσίαση στο Filmportal.de

Ταινίες του 1986
Γερμανικές ταινίες
Ταινίες από Δυτική Γερμανία
Γερμανόφωνες ταινίες
Futurama: The Beast with a Billion Backs

Το Futurama: The Beast with a Billion Backs (ή The Beast with a Billion Backs) είναι βραβευμένη με Annie ταινία κινουμένων σχεδίων επιστημονικής φαντασίας, η δεύτερη από τις τέσσερις απευθείας σε DVD ταινίες βασισμένες στην τηλεοπτική σειρά Futurama.  Η ταινία κυκλοφόρησε στις Ηνωμένες Πολιτείες και στον Καναδά στις 24 Ιουνίου 2008. Στο Ηνωμένο Βασίλειο κυκλοφόρησε στις 30 Ιουνίου 2008, ενώ στην Αυστραλία στις 6 Αυγούστου 2008. Η ταινία βγήκε στον αέρα από το τηλεοπτικό κανάλι Comedy Central στις 19 Οκτωβρίου 2008. Κέρδισε ένα βραβείο Annie ως η Καλύτερη Παραγωγή Οικιακής Ψυχαγωγίας.

Πλοκή
Το προσωπικό της Πλάνετ Εξπρές καλείται να αντιμετωπίσει μια απειλή από έναν άλλο πλανήτη, ο οποίος κατοικείται από έναν τεράστιο εξωγήινο με πλοκάμια. Ο εξωγήινος σύντομα κατακτά τη γη και χρησιμοποιεί τις τηλεπαθητικές του ικανότητές του για να πάρει υπό τον έλεγχο του το Φράι. Δημιουργεί μια καινούρια θρησκεία, σύμφωνα με την οποία όλοι οι άνθρωποι οφείλουν να εγκαταλείψουν τη γη και να μετακομίσουν σε έναν παραδεισένιο πλανήτη, αφήνοντας τα ρομπότ να κληρονομήσουν τη γη.

Ηθοποιοί

Παραπομπές

Αμερικανικές ταινίες
Ταινίες του 2008
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Κωμικές ταινίες κινουμένων σχεδίων
Αρχηγείο Ενόπλων Δυνάμεων

Αρχηγείο Ενόπλων Δυνάμεων (Α.Ε.Δ.) ονομαζόταν από το 1968 μέχρι το 1977 το όργανο κεντρικής διοίκησης Στρατού, Ναυτικού και Αεροπορίας της Ελλάδας (το σημερινό Γ.Ε.ΕΘ.Α). Στο Α.Ε.Δ. υπαγόταν το Αρχηγείο Στρατού (Α.Σ.), το Αρχηγείο Ναυτικού (Α.Ν.) και το Αρχηγείο Αεροπορίας (Α.Α.).

Το 1968 η συντονιστική αρμοδιότητα του Γ.Ε.ΕΘ.Α. επί των τριών κλάδων των Ενόπλων Δυνάμεων (Ε.Δ.) καταργήθηκε και μετονομάσθηκε σε Αρχηγείο Ενόπλων Δυνάμεων (Α.Ε.Δ.) το οποίο και ασκούσε πλήρη Διοίκηση στους κλάδους των Ε.Δ. σε περίοδο ειρήνης και περίοδο κρίσεων ή πόλεμου.

Το 1977 το Α.Ε.Δ. μετονομάσθηκε πάλι σε Γ.Ε.Ε.ΘΑ. και κατέστη το Ανώτατο συντονιστικό όργανο των Ε.Δ. για την εφαρμογή και υλοποίηση των αποφάσεων του Κυβερνητικού Συμβουλίου Εξωτερικών και Άμυνας (ΚΥ.ΣΕ.Α) και του Συμβουλίου Αρχηγών Γενικών Επιτελείων (Σ.Α.Γ.Ε.).

Σημειώσεις

Παραπομπές

Πηγές 
 Γενικό Επιτελείο Εθνικής Άμυνας

Ελληνικές Ένοπλες Δυνάμεις
Εθνική Σχολή Πολιτικής Αεροπορίας

Η Εθνική Σχολή Πολιτικής Αεροπορίας (επίσημη ονομασία στα γαλλικά: École nationale de l'aviation civile) είναι ένα δημόσιο ερευνητικό πανεπιστήμιο, με έδρα την Τουλούζη της Γαλλίας. 

Ιδρύθηκε το 1949 από τον Max Hymans, είναι σήμερα το μεγαλύτερο πανεπιστήμιο της ευρωπαϊκής πολιτικής αεροπορίας.

Η Σχολή αποτελεί τμήμα της France AEROTECH.

Εξωτερικοί σύνδεσμοι 

 Επίσημος ιστότοπος

Παραπομπές 

Πανεπιστήμια στη Γαλλία
Αεροπορία στη Γαλλία
Εκπαίδευση στην Τουλούζη
Πολυτεχνικό Ινστιτούτο Προηγμένων Επιστημών

Το Πολυτεχνικό Ινστιτούτο Προηγμένων Επιστημών (επίσημη ονομασία στα γαλλικά: Institut polytechnique des sciences avancées) είναι ένα ιδιωτικό ερευνητικό πανεπιστήμιο, με έδρα την Τουλούζ και το Ιβρί-συρ-Σεν στη Γαλλία.

Ιδρύθηκε το 1961 και εκπαιδεύει μηχανικούς στον τομέα της αεροναυπηγικής.

Η σχολή αποτελεί τμήμα της IONIS Education Group.

Πηγές

Εξωτερικοί σύνδεσμοι 

 Επίσημος ιστότοπος  
 IONIS Education Group  

Πανεπιστήμια στη Γαλλία
Αεροπορία στη Γαλλία
Εκπαίδευση στην Τουλούζη